
COMUNICAT DE PRESĂ

În  perioada 11 - 13 noiembrie 2016, Sebeşul va găzdui cea de-a XIV-a ediţie a Festivalului Naţional de Folclor „Felician Fărcaşiu” – Concurs de interpretare a cântecului popular românesc. Devenit deja o tradiţie, evenimentul aduce pe scena Centrului Cultural „Lucian Blaga” din Sebeş, locaţia de desfăşurare a evenimentului, cei mai îndrăgiţi interpreţi de folclor, dar şi tineri artişti care vor să se afirme şi să ducă mai departe moştenirea marelui culegător de folclor românesc, Felician Fărcaşiu. 

Festivalul este structurat în două secţiuni: prima secţiune vizează concursul de interpretare dedicat soliştilor vocali de muzică populară - amatori din întreaga ţară, având vârsta cuprinsă între 15-30 ani, iar cea de-a două secţiune vizează recitalurile artiştilor consacraţi.

Programul Festivalului Naţional de Folclor „Felician Fărcaşiu”:
Vineri, 11 noiembrie 2016:

- ora 14,00: primirea oficiala a concurenţilor de către Primarul Municipiului Sebeş, domnul Dorin Nistor, la Primăria Municipiului Sebeş;

- ora 15,00: preselecţia concurenţilor înscrişi – înregistrarea audio a preselecţiei;
- ora 17,00: comunicarea rezultatelor preselecţiei urmată de tragerea la sorţi a intrării în concurs; 

Sâmbătă, 12 noiembrie 2016:

· ora 10,00: workshop pe teme de etnografie şi folclor 

· ora 11,30: repetiţiile concurenţilor cu orchestra 

· ora 18,00: concurs de interpretare a cântecului popular românesc 

· ora 19,00: recitaluri artişti consacraţi
Grupul vocal “ Felician Fărcaşiu”

Virginia Irimuş

Răzvan Năstăsescu

Roxana Reche

Cătălin Haşa

Adina Hada

Ionuţ Fulea

Matilda Pascal Cojocăriţa

Duminica, 13 noiembrie 2016:

· ora 11,00: deliberarea juriului

· ora 18,00: premierea concurenţilor şi gala laureaţilor

· ora 18,40: recitaluri artişti consacraţi
Grupul vocal “Suflet de român”
Mihaela Daju
Bogdan Toma

Oana Bozga Pintea

Sebastian Stan

Maria Filimon

Marius Ciprian Pop

Nineta Popa

Andreea Voica

Sergiu Cipariu

Spectacolul va fi prezentat de vedeta televiziunii publice, doamna Iuliana Tudor.
Acompaniază: Ansamblul  “Augustin Bena” al Judeţului Alba, dirijor Alexandru Pal.
Regulamentul Festivalului - concurs naţional de interpretare a cântecului popular românesc „FELICIAN FĂRCAŞIU”

Obiectivul festivalului este acela de a descoperi şi promova noi talente interpretative, de a pune în valoare cântecul popular autentic şi de-al introduce în circuitul valorilor spirituale, de a realiza o prezentare nealterată a frumuseţii costumului popular din diferite zone culturale ale ţării.

Condiţii de participare: La concurs sunt invitaţi să participe solişti vocali de muzică populară - amatori din întreaga ţară, având vârsta cuprinsă între 15-30 ani. 

Repertoriu: Atât la preselecţie, cât şi în concurs, soliştii vor prezenta două cântece, din zona din care provin, unul cu acompaniament orchestral, altul fără acompaniament orchestral (doină, bocet, baladă). Se va acorda un premiu special pentru cea mai bună interpretare o unei melodii din repertoriul lui Felician Fărcaşiu. 
Înscrierile se fac pe baza fişelor de concurs şi a partiturilor muzicale pentru acompaniament orchestral, care vor fi trimise pe adresa Centrului Cultural „Lucian Blaga” Sebeş, bd. Lucian Blaga, nr. 45, cod poştal 515800, telefon: 0258/732939, fax: 0258/732844 sau prin e-mail: cclb_sebes@yahoo.com, până la data de 10 noiembrie 2016, ora 16.00. 

 

Desfăşurarea concursului.
Vineri, 11 noiembrie 2016, la ora 15.00, debutează preselecţia concurenţilor, care va avea loc la sediul Centrului Cultural „Lucian Blaga”, din Sebeş. Sâmbătă, 12 noiembrie 2016, la ora 11.30, vor începe repetiţiile concurenţilor cu orchestra, iar de la ora 18.00, concursul. Festivitatea de premiere şi gala laureaţilor vor avea loc duminică, 13 noiembrie 2016, de la ora 18.00.

Concursul se va desfăşura sub forma unui spectacol cu public în sala ”Radu Stanca” a Centrului Cultural „Lucian Blaga” Sebeş.

Ordinea intrării în concurs va fi stabilită prin tragere la sorţi.

Câştigătorul marelui premiu va fi invitat de onoare pentru susţinerea unui recital la următoarea ediţie a festivalului.

Juriul

Aprecierea concurenţilor va fi făcută de un juriu alcătuit din personalităţi ale vieţii culturale, specialişti în folclor muzical, etnografie, etc. Membrii juriului sunt: doamna Elise Stan, doamna Doina Işfanoni, domnul Ioan Bocşa, doamna Matilda Pascal Cojocăriţa, doamna Iuliana Tudor, domnul Alexandru Pal, domnul Ionuţ Fulea, domnul Gelu Stan, domnul Constantin Şalapi. 
Premiile
Pe baza clasamentului stabilit de juriu, la secţiunea solişti vocali, se vor acorda următoarele premii:
· Marele premiul al festivalului – 3500 lei

· Premiul I – 2000 lei

· Premiul II – 1500 lei

· Premiul III – 1000 lei

· Un premiu special pentru interpretarea unei melodii din repertoriul lui Felician Fărcaşiu - 500 lei

· Premiul Uniunii Artiştilor Interpreţi de Folclor Muzical din România – 500 lei
Toate premiile sunt în valoare netă.

Juriul are latitudinea de a nu acorda sau de a redistribui premiile.

Tuturor concurenţilor li se vor acorda diplome de participare.

Festivalul Naţional de Folclor „Felician Fărcaşiu”, ediţia a XIV – a, Sebeş, va fi televizat de postul televiziunii publice, TVR3. 
Organizatorii Festivalului de Folclor „Felician Fărcaşiu” sunt: Primăria şi Consiliul Local al Municipiului Sebeş, Centrul Cultural „Lucian Blaga” – Sebeş.

Parteneri: TVR3; Radio România Cluj, Radio România Timişoara, Uniunea Artiştilor Intrepreţi de Folclor Muzical din România (UAIFMR), Consiliul Judeţean Alba, Centrul de Cultură „Augustin Bena” Alba.

Sponsori: Hotel Clasic, Hotel Leul de Aur, Hotel Fan, Motel Dacia, SC Trans Iviniş & Co SRL, Partener Rompetrol, Savinidue, Romaqua Group Borsec, Alpin 57 Lux, Tecnostar Consulting, Vertical Graphic.

Parteneri media: Radio Reîntregirea, Radio Unirea, Radio Orion, Radio Star, ProAlba, Urbea Mea, Alba Ştiri, Ziarul Unirea, Ziarul Sebeşanul. 

Accesul la cele două seri de spectacol se face pe baza biletelor puse în vânzare prin Centrul Cultural „Lucian Blaga” Sebeş. Costul unui bilet este de 5 lei. 
Compartimentul Relaţii Publice şi Comunicare,
                                       Primăria Municipiului Sebeş

MUNICIPIUL SEBEŞ


 ROMÂNIA, 515800 SEBEŞ, judeţul ALBA


Str. Piaţa Primăriei, nr. 1


Tel.: +4 / 0258  731006,  731004,


Tel. 0358401146, 0358401147


Fax: +4 / 0258 734187


E mail: sebespri@yahoo.com

